Våpenhvilen ble etterfulgt av en okkupasjon av Konstantinopel av britiske og franske styrker, og den etterfølgende delingen av Det osmanske rike gjennom Sèvres-traktaten fra 10. august 1920. Frankrike og Storbritannia fikk mesteparten av Midtøsten, og britene fikk Palestina-mandatet under Folkeforbundet. Italia og Hellas fikk mye av Anatolia. Avtalen ble aldri godtatt av tyrkerne, og gjennom den tyrkiske frigjøringskrigen tvang de ut grekerne mens italienerne ikke fikk muligheten til å etablere seg.